open-index/open-wikipedia-markdown huggingface dataset:
Centipede (τραγούδι)

Το **Centipede** είναι το πρώτο single της Ρέμπι Τζάκσον, από το άλμπουμ *[[Centipede (άλμπουμ)|Centipede]]*. Το κομμάτι έφθασε έως τη 4η θέση του *Billboard* R&B Chart και στη 24η θέση στο *Billboard* Hot 100. Γράφτηκε και παράχθηκε από τον αδερφό της Μάικλ Τζάκσον. Στο τραγούδι ακούγονται τα backing φωνητικά της Λα Τόγια Τζάκσον και των Weather Girls. Αργότερα ξανακυκλοφόρησε μαζί με το *[[The Rebbie Jackson Collection]]* και με το *[[Yours Faithfully]]*. Το single συμπεριλαμβάνει ένα extended mix και μια instrumental version.

Το *Centipede* χρησιμοποιήθηκε για το τραγούδι των Brand Nubian, *Let's Dance*, από το άλμπουμ Foundation.

## Τσαρτ

## Προσωπικό

*Σύνθεση και παραγωγή από τον Μάικλ Τζάκσον 
*Κύρια φωνητικά από την Ρέμπι Τζάκσον
*Background φωνητικά από τους Μάικλ Τζάκσον και Λα Τόγια Τζάκσον 
*Πρόσθετα background φωνητικά από τους Μάρθα Βας και Ιζόρα Άρμστεντ  

κατηγορία:Τραγούδια του Μάικλ Τζάκσον
Κατηγορία:Singles του 1984
Κατηγορία:Τραγούδια του 1984
Κατηγορία:Singles της Columbia Records
Κατηγορία:Singles (ντεμπούτο)
Τελικός Κυπέλλου Αγγλίας 2008

Ο Τελικός Κυπέλλου Αγγλίας 2008 διεξήχθη στις 17 Μαΐου στο Στάδιο Γουέμπλεϊ στο Λονδίνου μεταξύ της Πόρτσμουθ και της Κάρντιφ Σίτι. Ήταν ο 127ος τελικός της αρχαιότερης ποδοσφαιρικής διοργάνωσης στον κόσμο. Ο αγώνας έληξε με σκορ 1:0 υπέρ της Πόρτσμουθ η οποία κατέκτησε το τρόπαιο για δεύτερη φορά στην ιστορία της. Διαιτητής του αγώνα ήταν ο Μαικ Ντην.

## Ο δρόμος για τον τελικό
Στην πορεία τους οι δυο ομάδες για τον τελικό απόκλεισαν τις εξής ομάδες:

Τα παρακάτω γράμματα υποδηλώνουν σε ποία κατηγορία αγωνιζόταν η ομάδα που αντιμετώπιζαν οι δύο φιναλίστ του τελικού. Το εντός και εκτός υποδηλώνει αν το παιχνίδι έγινε εντός η εκτός έδρας για το φιναλίστ.
*(ΠΛ) = Πρέμιερ Λιγκ Ομάδα
*(ΤΣ) = Τσάμπιονσιπ Ομάδα
*(ΦΛ1) = Φούτμπολ Λιγκ Ουάν Ομάδα
*(ΦΛ2) = Λιγκ Του Ομάδα
*(ΕΕΚ) = Εκτός επαγγελματικών κατηγοριών Ομάδα

## Σχετικά με τον τελικό

Ήταν η πρώτη φορά που οι δύο ομάδες συναντήθηκαν για τον θεσμό του Κυπέλλου Αγγλίας.

Πριν το παιχνίδι οι δύο ομάδες είχαν κατακτήσει από μια φορά το Κύπελλο Αγγλίαςη Πόρτσμουθ το 1939 και η Κάρντιφ Σίτι το 1927

Η FA (Αγγλική ομοσπονδία ποδοσφαίρου) ανακοίνωσε ότι, πριν αρχίσει το παιχνίδι, θα ακουστεί και  ο εθνικός ύμνος της Ουαλίας, μαζί με το παραδοσιακό God Save the Queen.

Αν και Κάρντιφ Σίτι  θεωρείται ουαλική ομάδα και μόνο συνεργαζόμενο μέλος με την Αγγλική ποδοσφαιρική ομοσπονδία, αποφασίστηκε τελικά ότι αν κερδίσει τον Τελικό του Κυπέλλου θα μπορούσε να αγωνιστεί στο Κύπελλο ΟΥΕΦΑ της επόμενης σεζόν  2008-09.

## Ο αγώνας

 

## Πηγές

Κατηγορία:Τελικοί κυπέλλου Αγγλίας
Κατηγορία:Ποδόσφαιρο το 2008
Ανθέμιο (μουσική)

Το **ανθέμιο** είναι μουσικός όρος και αναφέρεται σε χορωδιακά ή φωνητικά κομμάτια, που ορίζονται ως μέρος της μουσικής που χρησιμοποιείται στην Αγγλικανική Εκκλησία. Ετυμολογικά, προέρχεται από την ελληνική λέξη **αντίφωνο**, παραφθορά της οποίας είναι η λέξη *antefn* στην παλαιά αγγλική γλώσσα. Παλαιότερα, το ανθέμιο είχε την ίδια σημασία με το Αντίφωνο· το κείμενο αντλείται συνήθως από εδάφια της Αγίας Γραφής, σπανιότερα δε από μέρη της Λειτουργίας και είναι πάντοτε στα Αγγλικά. Πλέον αναγνωρίζεται μουσικά και λειτουργικά ως αντίστοιχο του μοτέτου, καθώς η γραφή του προϋποθέτει επαγγελματίες τραγουδιστές ή χορωδία, εν αντιθέσει με τους πιο απλοϊκούς Ύμνους και Ψαλμούς, που ενυπάρχουν στη μουσική όλων των χριστιανικών εκκλησιών. 

Η χρυσή εποχή του ανθέμιου είναι τα μέσα του 16ου αιώνα, με πληθώρα συνθέσεων των Τόμας Τάλις, Ουίλιαμ Μπερντ, Ορλάντο Γκίμπονς κ.ά. Την ίδια εποχή αναπτύχθηκε και το **μονοφωνικό ανθέμιο** (*verse anthem*), όπου μια ή περισσότερες σόλο φωνές αντιπαρατίθενται με την υπόλοιπη χορωδία και διαχωρίζεται μ' αυτόν τον τρόπο από το *full anthem*. Εν αντιθέσει με το μοτέτο, στην περίπτωση του ανθέμιου η ενόργανη συνοδεία (με εκκλησιαστικό όργανο ή μικρό οργανικό σύνολο) δεν είναι σπάνιο φαινόμενο, κυρίως δε σε μεταγενέστερα έργα της εποχής του μπαρόκ, όπως αυτά του Χένρυ Πέρσελ και του Τζον Μπλόου. 

Στον 19ο αιώνα συνεχίζονται να γράφονται ανθέμια, με κυριότερους εκφραστές τους Άγγλους συνθέτες Σάμιουελ Σεμπάστιαν Ουέσλεϋ και Τσαρλς Βίλιερς Στάνφορντ.  Αργότερα εμφανίζονται ανθέμια του Έντουαρντ Έλγκαρ, Ραλφ Βων Ουίλιαμς και Μπέντζαμιν Μπρίτεν, τα οποία είναι μεγαλύτερα σε διάρκεια, συχνά έχουν συμφωνικό χαρακτήρα και ενίοτε είναι μελοποιήσεις κειμένων στα λατινικά. 

Ο όρος *anthem* υποδηλώνει επίσης και τον εθνικό ύμνο μιας χώρας (*National Anthem*) καθώς και τον Ύμνο μιας πολιτικής παράταξης, ενός αθλητικού γεγονότος κλπ. 

## Πηγές
* Peter Le Huray *The New Grove Dictionary of Music and Musicians* London, 1995

Κατηγορία:Μουσική θεωρία
Κατηγορία:Χριστιανικά τραγούδια
Γερμανίτης

Ο **γερμανίτης** (germanite) είναι σπάνιο θειούχο ορυκτό του γερμανίου, του χαλκού και του σιδήρου. Για το ορυκτό, έχουν προταθεί διάφοροι χημικοί τύποι επικρατέστερος των οποίων θεωρείται ο Cu26Fe4Ge4S32, σύμφωνα με τον οποίο ο γερμανίτης έχει σχετική μοριακή μάζα *Μ<sub>r</sub>* = 3192,2446 και περιέχει 32,14 % θείο, 7 % σίδηρο, 51,76 % χαλκό και 9,10 % γερμάνιο.

Ο γερμανίτης ανακαλύφθηκε το 1920 από τον G. Schneider στα ορυχεία Tsumed της Ναμίμπια αλλά περιγράφηκε για πρώτη φορά το 1922 από τον O. Pufahl που ήταν τότε καθηγητής στο Τεχνολογικό Πανεπιστήμιο του Βερολίνου. Πήρε το όνομά του από το χημικό στοιχείο γερμάνιο που περιέχει. Αποτελεί μικρή πηγή γερμανίου, το οποίο κατά κύριο λόγο παράγεται από την επεξεργασία των καταλοίπων του  σφαλερίτη αφού εξαχθεί απ' αυτόν ο ψευδάργυρος.

## Ορυκτολογικά χαρακτηριστικά
Επειδή πολύ δύσκολα επιτυγχάνεται καθαρό δείγμα γερμανίτη για ανάλυση λόγω προσμίξεων σε μικροσκοπικό επίπεδο, για το ορυκτό έχουν προταθεί κατά καιρούς διάφοροι μη στοιχειομετρικοί χημικοί τύποι από διάφορους ερευνητές, που περιέχουν μέσα και τις προσμίξεις. Ο τύπος Cu26Fe4Ge4S32  που προσδιορίστηκε το 1989 με περίθλαση ακτίνων Χ περιέχει μόνο τα βασικά χημικά στοιχεία. Μερικές φορές αναφέρεται και ο τύπος Cu13Fe2Ge2S16 με απλοποιημένους δείκτες, αλλά είναι παραπλανητικός διότι τα άτομα χαλκού και σιδήρου δεν είναι "όμοια" μεταξύ τους : τα άτομα χαλκού έχουν αριθμούς οξείδωσης +1 αλλά και +2 δηλ. ο χαλκός υπάρχει στο ορυκτό και ως Cu+ και ως Cu2+ και παρομοίως ο σίδηρος υπάρχει και ως  Fe2+ αλλά και ως Fe3+ όπως π.χ. στον τύπο που προτάθηκε το 1987: Cu+20(Cu2+,Fe2+,Zn)6Fe3+3Ge6S32

Ο γερμανίτης είναι κοκκινωπό γκριζόμαυρο αδιαφανές, μη φθορίζον, μη μαγνητικό, μη ραδιενεργό ορυκτό. Οι οπτικές ιδιότητές του μεταβάλλονται ελαφρά σε δείγματα από διαφορετικές περιοχές και διαφορετικούς τρόπους σχηματισμού. Η πυκνότητά του μετρήθηκε πειραματικά 4,46 - 4,59 g/cm3 και υπολογίστηκε θεωρητικά 4,30 g/cm3. Σε τομή δείχνει μια ροζ απόχρωση. Κρυσταλλώνεται στο κυβικό σύστημα και έχει ισομετρική δομή παρόμοια με του σφαλερίτη. Περιέχει ως προσμείξεις γάλλιο, ψευδάργυρο, μολυβδαίνιο, βολφράμιο, αρσενικό και βανάδιο

## Εμφάνιση -  Παραγενέσεις
Στο Τσουμέμπ της Ναμίμπια εμφανίζεται σε υδροθερμικές πολυμεταλλικές αποθέσεις μεταλλεύματων σε δολομίτες μαζί με άλλα ορυκτά όπως ο ρενιερίτης, ο σιδηροπυρίτης, ο τενναντίτης, ο γαληνίτης, ο σφαλερίτης κ.ά.. Εμφανίσεις γερμανίτη έχουν αναφερθεί στη Ναμίμπια, στο Ζαΐρ, στην Αργεντινή,  στην Αλάσκα, στη Φινλανδία, στην Αρμενία και στην Ιαπωνία. Η πιο πρόσφατη εμφάνιση γερμανίτη αναφέρεται στη Γαλλία το 1963.

## Δείτε επίσης
* Γερμάνιο
* Κατάλογος ορυκτών

## Παραπομπές


## Εξωτερικοί σύνδεσμοι

*ATHENA MINERALOGY
* EUROmin Project
*École des Mines de Paris 
*Google Images
*All Specimens with Germanite
* QUT Mineral Atlas
* RRUFF Project, Department of Geosciences,  University of Arizona

Κατηγορία:Ορυκτά του θείου
Κατηγορία:Ορυκτά του χαλκού
Κατηγορία:Ορυκτά του σιδήρου
Κατηγορία:Ορυκτά του γερμανίου
Κλίμακα πλάτους

Με την ονομασία **κλίμακα πλάτους** (latitude scale), ή **κλίμακα αποστάσεων** (distance scale) φέρεται σε όλους τους ναυτικούς χάρτες τους λεγόμενους μερκατορικούς η κλίμακα επί της οποίας μετρώνται τα γεωγραφικά πλάτη καθώς και οι διάφορες αποστάσεις, εξ ου και η δεύτερη ονομασία.

Έχοντας υπόψη ότι στους μερκατορικούς χάρτες οι μεσημβρινοί παριστάνονται με ευθείες γραμμές παράλληλες μεταξύ τους και κάθετες στον Ισημερινό, τούτο συνεπάγει ότι αυτοί αποτελούν και την κλίμακα επί της οποίας και μετρώνται τα γεωγραφικά πλάτη. Λόγω όμως της χρησιμοποίησης των αυξομερών πλατών, οι αποστάσεις των παραλλήλων της  αυτής διαφοράς  πλάτους δεν είναι ίσες, αλλά συνεχώς επιμηκύνονται κατ΄ αύξηση του πλάτους.
Κατά συνέπεια η κλίμακα πλάτους παρουσιάζει **ανισομερείς διαιρέσεις**. Άνισο επομένως γραμμικό μήκος θα παρουσιάζει και η διαφορά πλάτους Δφ = 1΄ της μοίρας, δηλαδή το ναυτικό μίλι,  που θα είναι ίσο προς m επί τεμφ, φθάνοντας έτσι το άπειρο στους πόλους.

Σημειώνεται όμως ότι, αντίθετα, επί της Γης το ναυτικό μίλι ως τόξο μεσημβρινού διαφοράς πλάτους Δφ=1΄ παρουσιάζει σταθερό μήκος.

Από το γεγονός ότι η κλίμακα μήκους αποκλείστηκε για την μέτρηση αποστάσεων, απομένει προς τούτο η ανισομερής κλίμακα πλάτους η οποία και γίνεται αποδεκτή ως κλίμακα αποστάσεων των μερκατορικών χαρτών. Λόγω όμως του διαφορετικού γραμμικού μήκους του τόξου Δφ = 1΄, ανά τα διάφορα πλάτη, διαφορετικό θα είναι και το εκάστοτε γραμμικό μήκος του ναυτικού μιλίου.
* Συνεπώς η κλίμακα πλάτους χρησιμοποιείται τόσο για υποτύπωση ή λήψη του γεωγραφικού πλάτους ενός γεωγραφικού στίγματος όσο και για μέτρηση αποστάσεων σε **ναυτικά μίλια**.

Η κλίμακα πλάτους στους ναυτικούς χάρτες φέρεται στο δεξιό και αριστερό περιθώρια αυτών καθώς και σε τυχόν ενδιάμεσο μεσημβρινό που φέρεται διαιρεμένος αυξομερώς σε μοίρες και πρώτα πλάτους. Σε λιμενοδείκτες πιθανόν να υφίστανται και υποδιαιρέσεις σε δεύτερα της μοίρας.

## Δείτε επίσης
*Κλίμακα χάρτη
*Κλίμακα μήκους

## Πηγές
* Χ. Ντούνης - Α. Δημαράκης "Ναυτιλία και ναυτικοί υπολογισμοί" Πειραιάς 1969. σελ.51.

Κατηγορία:Ναυτικοί χάρτες
Κατηγορία:Χαρτογραφία
Κατηγορία:Ναυτική τέχνη
Αεροδρόμιο Λονγκ Ταν

Το **Αεροδρόμιο Λονγκ Ταν ** (*Sân bay quốc tế Long Thành*) είναι ένα προς κατασκευή αεροδρόμιο στο Βιετνάμ, στην περιοχή του Λονγκ Ταν, επαρχία Ντονγκ Νάι, 40 χλμ βορειοανατολικά από το Χο Τσι Μιν (πόλη) στο νότιο Βιετνάμ. 

Η πρώτη φάση κατασκευής θα αρχίσει το 2015. Μετά την ολοκλήρωση της πρώτης φάσης, το αεροδρόμιο θα είναι σε θέση να εξυπηρετήσει 25 εκατομμύρια επιβάτες ετησίως. Η δεύτερη φάση θα ξεκινήσει από το 2020 με ένα τρίτο αεροδιάδρομο και ένα νέο τερματικό σταθμό, κατά συνέπεια η ικανότητα του αεροδρομίου θα αυξηθεί σε 50 εκατομμύρια επιβάτες ετησίως. Από το 2030, στην τρίτη φάση, το αεροδρόμιο θα έχει 4 διαδρόμους, 4 τερματικά και θα είναι σε θέση να εξυπηρετεί 100 εκατομμύρια επιβάτες ετησίως. Θα είναι ένα από τα μεγαλύτερα αεροδρόμια στην Ασία.

To Αεροδρόμιο Ταν Σον Νιάτ θα εξυπηρετεί εσωτερικούς επιβάτες από το 2020.

Κατηγορία:Αεροδρόμια στο Βιετνάμ
Λονγκ Ταν
Κιμ Ντε-τζουνγκ

Ο **Κιμ Ντέ-τζουνγκ** (*김대중*, Σίναν, 6 Ιανουαρίου 1924 – Σεούλ, 18 Αυγούστου 2009) ήταν ο πρόεδρος της Νότιας Κορέας από το 1998 ως το 2003. Το 2000 τιμήθηκε με Νόμπελ Ειρήνης. Αποκλήθηκε και ο «Νέλσον Μαντέλα της Ασίας» εξαιτίας της μακρόχρονης αντίδρασής του προς τον αυταρχισμό.

## Παραπομπές


## Εξωτερικοί σύνδεσμοι

*Επίημη σελίδα του βραβείου Νόμπελ για τον Κιμ 
*Νεκρολογία
*Kim Dae-jung Presidential Library
*Kim Dae-jung – νεκρολογία από την Daily Telegraph 
*άρθρο του BBC 
*Νεκρολογία του Associated Press

Κατηγορία:Πρόεδροι της Νότιας Κορέας
Κατηγορία:Βραβευμένοι με Νόμπελ Ειρήνης
Πρωτάθλημα πετοσφαίρισης Α1 εθνικής κατηγορίας γυναικών 2005-2006

Το **[[πρωτάθλημα Ελλάδας πετοσφαίρισης γυναικών]] 2005−2006**, ήταν το 18ο πρωτάθλημα της Α1 κατηγορίας. Το πρωτάθλημα διεξήχθη σε δύο φάσεις, την κανονική περίοδο και τα play off. Αρχικά συμμετείχαν 12 ομάδες, αλλά από την τρίτη αγωνιστική κι έπειτα συμμετείχαν μόλις 10, καθώς η ιστορική ομάδα του Φ.Ο. Βριλησσίων και η Σίρις Σερρών αποχώρησαν έχοντας δώσει έναν αγώνα και υποβιβάστηκαν. Πρωταθλήτρια αναδείχθηκε η ομάδα του Παναθηναϊκού για δεύτερη συνεχή περίοδο. 

## Κανονική περίοδος
### Βαθμολογία

Ν=Νίκες, Η=Ήττες, ΣR=Σετ Ratio

**Σημειώσεις**:
* Τα Βριλήσσια και η Σίρις Σερρών αποχώρησαν από το πρωτάθλημα έχοντας δώσει 1 αγώνα. Οι υπόλοιποι 19 αγώνες τους κατοχυρώθηκαν με 3−0 άνευ αγώνα υπέρ των αντιπάλων τους, ενώ τα δύο μεταξύ τους παιχνίδια δεν υπολογίζονται.
* Βαθμολογικό σύστημα

## Play off
### Αγώνες κατάταξης 1−8
Οι σειρές μέχρι τα ημιτελικά κρίθηκαν στις 2 νίκες, ενώ ο τελικός κρίθηκε στις 3 νίκες. 

#### Προημιτελικοί
Οι ομάδες με πλεονέκτημα έδρας επικράτησαν και προκρίθηκαν στην τετράδα. 

**(1) Παναθηναϊκός** − (8) Κτησιφών Παιανίας **(2−0)**

**(2) Μαρκόπουλο** − (7) Ηρακλής Θεσσαλονίκης **(2−1)** 

**(3) Πανελλήνιος** − (6) Φιλαθλητικός Θεσσαλονίκης **(2−1)** 

**(4) Απολλώνιος Κερατσινίου** − (5) Ηρακλής Κηφισιάς **(2−0)** 

#### Ημιτελικοί
Ο Παναθηναϊκός και ο Α.Ο. Μαρκοπούλου επικράτησαν του Απολλωνίου και του Πανελληνίου αντίστοιχα και προκρίθηκαν στον τελικό. 

**(1) Παναθηναϊκός** − (4) Απολλώνιος Κερατσινίου **(2−0)** 

**(2) Μαρκόπουλο** − (3) Πανελλήνιος **(2−1)** 

#### Τελικός
Ο Παναθηναϊκός επικράτησε του Α.Ο. Μαρκοπούλου με 3−1 νίκες και κατέκτησε το πρωτάθλημα. 

**(1) Παναθηναϊκός** − (2) Μαρκόπουλο **(3−1)** 

## Τελική κατάταξη

## Εξωτερικοί σύνδεσμοι
*Πρωτάθλημα Γυναικών 2005−2006 Galanis Sports Data
*Βαθμολογία Galanis Sports Data
*Αποτελέσματα κανονικής περιόδου Ιστότοπος archive.sport.gr
*Αποτελέσματα play off Ιστότοπος archive.sport.gr



2005 2006
Α1 Γυναικων
Α1 Γυναικων
Κωνσταντίνος Μάνος (ηθοποιός)

Ο **Κωνσταντίνος Μάνος** είναι Ελληνας ηθοποιός. 

Γεννήθηκε και ζει στην Αθήνα. Είναι απόφοιτος της Δραματικής Σχολής του Εθνικού Θεάτρου.

## Θέατρο
* 2002: *Η Επιστροφή* του Χάρολντ Πίντερ σε σκηνοθεσία Νίκου Μαστοράκη (Τζόι)
* 1998: *Δράκουλας* του Μπραμ Στόκερ σε σκηνοθεσία Ακίνδυνου Γκίκα (Βαν Χέλσινγκ)
* 1996-97: *Καημένε μου Μάρικ* του Αλεξέι Αρμπούζωφ σε σκηνοθεσία Γιάννη Μαργαρίτη (Μάρικ)
* 1994: *Οι πονηριές του Σκαπέν* του Μολιέρου σε σκηνοθεσία Γιάννη Ιορδανίδη (Σκαπέν)
* 1993: *Κύων, το δαιμόνιο των Ελλήνων* του Μισέλ Γκερέν σε σκηνοθεσία Βασίλη Παπαβασιλείου (Κύων)
* 1992-93: *Ονειρόδραμα* του Αύγουστου Στρίντμπεργκ σε σκηνοθεσία Νίκου Διαμαντή (Ποιητής)
* 1991-92: *Τα Χριστούγεννα των Κουπιέλο* του Εντουάρντο Ντε Φιλίππο σε σκηνοθεσία Γιάννη Διαμαντόπουλου (Βιττόριο)
* 1990: *[[Ματωμένος Γάμος]]* του Λόρκα σε σκηνοθεσία Γιώργου Ρεμούνδου (Λεονάρντο)
* 1990: *Φιλοκτήτης* του Βασίλη Ζιώγα σε σκηνοθεσία Νίκου Διαμαντή (Νεοπτόλεμος) (Εκπροσώπηση Ελλάδας στο Φεστιβάλ Πειραματικού Θεάτρου του Καΐρου)
* 1988: *[[Βάτραχοι (κωμωδία)|Βάτραχοι]]* του Αριστοφάνη σε σκηνοθεσία Νίκου Χατζηπαπά (Διόνυσος)
* 1988: *Δωδέκατη Νύχτα* του Ουίλιαμ Σαίξπηρ σε σκηνοθεσία Τηλέμαχου Μουδατσάκι (Φέστας)
* 1987: *Υπηρέτης δυο Αφεντάδων* του Κάρλο Γκολντόνι σε σκηνοθεσία Τηλέμαχου Μουδατσάκι (Φλορίντο)
* 1986-1987: *Ένας Όμηρος* του Μπρένταν Μπήαν σε σκηνοθεσία Κώστα Μπάκα (όμηρος)
* 1983: *Ο Χορός του Λοχία Μάσγκρειβ* του Τζον Άρντεν σε σκηνοθεσία Μιχαήλ Μαρμαρινού (Μάσγκρειβ)

## Κινηματογράφος
* Ταινίες Μικρού Μήκους:
* *Ο Φόβος*
* *Επικίνδυνη διαδρομή*
* *Ιστορίες σε ελληνικό προφίλ*
* *Μια... τολμηρή ιστορία*, σε σκηνοθεσία Δημήτρη Μακρή.

## Τηλεόραση

* *Τελευταίος Παράδεισος* σε σκηνοθεσία Γιάννη Βασιλειάδη
* *Ξέχασε με* σε σκηνοθεσία Βασίλη Τσελεμέγκου
* *Στα φτερά του Έρωτα* σε σκηνοθεσία Γιάννη Βασιλειάδη
* *Φωτορομάντζο* σε σκηνοθεσία Γιώργου Εμιρζά

## Τηλεταινίες
*Το Μυστήριο του Μινώταυρου*, ελληνο-βελγική παραγωγή (Μινώταυρος, γαλλόφωνος ρόλος)

## Μουσική
Συμμετοχή στο δίσκο της Αθηνάς Μόραλη «Χίλιες και μία Νύχτες», σε μουσική Μίνου Μάτσα.

## Πηγές
* ΔΗΠΕΘΕ Καβάλας ''Οι πονηριές του Σκαπέν''
* ΔΗΠΕΘΕ Κρήτης ''Δωδέκατη νύχτα''
* Κωνσταντίνος Μάνος Επίσημη σελίδα στο IMDB

## Εξωτερικοί σύνδεσμοι
* Κριτική της παράστασης *Τα Χριστούγενννα των Κουπιέλλο* από την Δ. Καγγελάρη
* http://10hentoli-3osnomos.blogspot.com/2011/01/blog-post_4048.html
* http://www.imdb.com/title/tt1000779/

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Απόφοιτοι της Δραματικής Σχολής του Εθνικού Θεάτρου
Μιχαήλ Νεστέροφ

Ο **Μιχαήλ Βασίλιεβιτς Νέστεροφ** (ρωσικά: Михаи́л Васи́льевич Не́стеров, ΔΦΑ [mʲɪxɐˈil vəˈsʲilʲjɪvʲɪtɕ  ˈnʲestʲɪrəf], Ουφά 31 Μαΐου 1862 – Μόσχα 18 Οκτωβρίου 1942) ήταν Ρώσος ζωγράφος, ο πιο σημαντικός εκπρόσωπος του Συμβολισμού στη ρωσική τέχνη. Ήταν μαθητής του Πάβελ Τσιστιακόφ (Павел Чистяков, Pavel Tchistyakov) στην Αυτοκρατορική Ακαδημία Τεχνών της Αγίας Πετρούπολης και αργότερα προσχώρησε στην ομάδα καλλιτεχνών, γνωστής ως οι «Περιπλανώμενοι» (*Peredvizhniki*), συμμετέχοντας σε περιοδεύουσες εκθέσεις. 
## Τα έργα του
Αρχικά, ο Νέστεροφ φιλοτεχνούσε πίνακες με ιστορικά θέματα και σκηνές της καθημερινής ζωής, αλλά αργότερα ενδιαφέρθηκε κυρίως για έργα με θρησκευτικό και φιλοσοφικό περιεχόμενο. Στα έργα αυτά περιλαμβάνονται: «Ερημίτης» (1889, Πινακοθήκη Τρετιακόφ, Μόσχα), «Το όραμα του νεαρού Βαρθολομαίου» (1889 – 1890, Πινακοθήκη Τρετιακόφ, Μόσχα), που απεικονίζει τη μεταστροφή του μεσαιωνικού Ρώσου Αγίου Σεργίου Ραντονέζσκι (Sergei Radonezhsky) και θεωρείται ως το παλαιότερο δείγμα ρωσικής συμβολικής τέχνης, «Ο Άγιος Σέργιος Ραντονέζσκι σε νεαρή ηλικία» (1892 – 97, Πινακοθήκη Τρετιακόφ, Μόσχα), «Τσαρέβιτς Ντμίτρι» (1899, Ρωσικό Μουσείο, Αγία Πετρούπολη), «Φιλόσοφοι (Πορτρέτο του Πάβελ Φλορένσκι και Σεργκέι Μπουλγκάκοφ)» (1917, Πινακοθήκη Τρετιακόφ, Μόσχα), «Αρχιεπίσκοπος (Πορτρέτο του Αντόνι Βολίνσκι)» (1917, Πινακοθήκη Τρετιακόφ, Μόσχα). 

Ο αριστουργηματικός πίνακάς του «Φορώντας το πέπλο» (1898, Ρωσικό μουσείο, Αγία Πετρούπολη), που απεικονίζει ένα επεισόδιο από τη ρωσική εκκλησιαστική ζωή, εμπνέεται από ποιητική διάθεση και έντονο λυρισμό. Στο ίδιο λυρικό ύφος είναι το «Πορτρέτο της Όλγας Νέστεροβα, γνωστής ως γυναίκας που αρεσκόταν στην ιππασία» (1906, Ρωσικό Μουσείο, Αγία Πετρούπολη) και το «Πορτρέτο του Λέοντα Τολστόι» (1907).  
## Οι τοιχογραφίες και τα πορτρέτα
thumb|left|260px|"Φορώντας το πέπλο" (1897 - 1898, Ρωσικό Μουσείο, Αγία Πετρούπολη).
Από το 1890 ως το 1910, ο Νέστεροφ έζησε στο Κίεβο και την Αγία Πετρούπολη, φιλοτεχνώντας τις τοιχογραφίες στον Καθεδρικό Ναό του Αγίου Βλαδίμηρου στο Κίεβο και την Εκκλησία του Ρέοντος Αίματος στην Αγία Πετρούπολη. Μετά το 1910, πέρασε το υπόλοιπο της ζωής του στη Μόσχα, εργαζόμενος στη μονή Μαρφο-Μαρίνσκι. Ως ευσεβής θρησκευόμενος, ο Νέστεροφ δεν αποδέχτηκε ποτέ στη ζωή του τη Μπολσεβίκικη Επανάσταση, αλλά παρέμεινε στη Ρωσία μέχρι το θάνατό του.  Κατά τη διάρκεια της σοβιετικής περιόδου, ζωγράφιζε με λυρικό ύφος πορτρέτα πολλών διάσημων προσώπων της εποχής του, όπως το «Πορτρέτο του γλύπτη Ιβάν Σαντρ» (1934), το «Πορτρέτο του Ιβάν Πάβλοφ» (1935), το «Πορτρέτο της γλύπτριας Βέρας Μούχινα» (1940) κ. ά. 

## Πηγές
• «The Russian Museum (A pictorial Guide)», pp. 103-104, Palace Editions, St. Petersburg, 2005.
## Παραπομπές

## Εξωτερικοί σύνδεσμοι

* Mikhail Nesterov at Olga’ s Gallery 

Κατηγορία:Ρώσοι ζωγράφοι
Πρωτάθλημα πετοσφαίρισης Α2 εθνικής κατηγορίας ανδρών 2010-2011

Το **[[Α2 Εθνική πετοσφαίρισης ανδρών|πρωτάθλημα βόλεϊ της Α2 κατηγορίας]]** για τη σαιζόν 2010−2011 έγινε με τη συμμετοχή 12 ομάδων. Διεξήχθη σε μία μόνο φάση, καθώς τα πλέι οφ καταργήθηκαν. Πρωταθλητής αναδείχθηκε ο Φοίνικας Σύρου, ο οποίος μαζί με τον Παμβοχαϊκό προβιβάστηκαν χωρίς ιδιαίτερη δυσκολία στην Α1, ενώ Γαλαξίας, ΑΕΚ και Νέα Μουδανιά υποβιβάστηκαν στη Β' Εθνική.

**Βαθμολογία**

***Σημείωση**: Η Μεταμόρφωση και ο Π.Ο. Μουδανίων έχουν από 1 μηδενισμό και −3 βαθμούς.

## Εξωτερικοί σύνδεσμοι
*Βαθμολογία Επίσημος ιστότοπος της Ελληνικής Ομοσπονδίας Πετοσφαίρισης



2010 2011
Κατηγορία:Πετοσφαίριση το 2010
Κατηγορία:Πετοσφαίριση το 2011
Αγαλματίδιο της Νεφερτίτης

Το **αγαλματίδιο της [[Νεφερτίτη]]ς** είναι αρχαιολογικό εύρημα που βρέθηκε το 1920 σε αρχαιολογικές ανασκαφές της Deutsche Orient-Gesellschaft στον οίκο *P 47,2*, του εργαστηρίου του γλύπτη του Τούθμωση στην Τελ ελ-Αμάρνα. Αγοράστηκε από τον Τζέιμς Σάιμον, ο οποίος το δώρισε στο Αιγυπτιακό Μουσείο του Βερολίνου, όπου και φιλοξενείται με τον αριθμό ευρετηρίου Berlin 21263.
## Περιγραφή
Το αγαλματίδιο ύψους 40 εκ. είναι κατασκευασμένο από ασβεστόλιθο. Ήταν σπασμένο και ανασυγκολλήθηκε, ενώ λείπουν το δεξί χέρι, μέρη του αριστερού βραχίονα, μέρη από τα αυτιά, τα δάχτυλα των ποδιών και οι ρώγες του στήθους. Τα πόδια είναι αποκαταστημένα. Η πίσω μεριά του είναι ενισχυμένη από μια στήλη που υψώνεται από την βάση ως τον αυχένα υποστηρίζοντας το άγαλμα. Παριστάνει την Νεφερτίτη σε όρθια στάση επάνω σε υψηλό τετράγωνο βάθρο με το αριστερό πόδι να κάνει ένα βήμα μπροστά. Η κεφαλή είναι στεφανωμένη με την βασιλική κανόπη, κάτω από την οποία διακρίνεται το διάδημα, το οποίο αρχικά ήταν ζωγραφισμένο χρυσό. Η οπή στο κούτελο χρησίμευε ως βάση του βασιλικού ουραίου. Στα χείλη διακρίνουμε ακόμη ίχνη από κόκκινο κραγιόν, ενώ τα βλέφαρα και τα φρύδια ήταν ζωγραφισμένα με μαύρο μολύβι. Στον λαιμό και τον θώρακα διακρίνουμε επίσης τα υπολείμματα κάποιας διακόσμησης, η οποία ήταν μάλλον ένας φαρδύ περιδέραιο. Τα κοντά μανίκια στα μπράτσα υποδεικνύουν ότι φοράει σχεδόν διαφανή μανδύα, ο οποίος αφήνει να διαγράφονται λεπτομερώς οι καμπύλες του σώματος. Στα πόδια φοράει σανδάλια. Η γυναικεία μορφή είναι κάποιας μέσης ηλικίας, με τα σημάδια του πρώιμου γήρατος, κατόπιν αρκετών τοκετών. 
## Ερμηνεία και ιστορική τοποθέτηση
Οι γραμμές του σχεδίου που βλέπουμε στο άγαλμα υποδεικνύουν ότι πρόκειται για κάποιο προχωρημένο προσχέδιο, στο οποίο έπρεπε να γίνουν μερικές ακόμα αλλαγές, ενώ ο χρωματισμός του προσώπου υποτίθεται ότι του έδινε πια κάποια τελική όψη. Το φόρεμα είναι καλλιτεχνικό χαρακτηριστικό του πρώιμου 14ου αιώνα π.Χ.. Η απεικόνιση της βασίλισσας ως ηλικιωμένη γυναίκα καινοτομεί σε σύγκριση με την αιγυπτιακή τέχνη των προηγουμένων χρόνων, στην οποία συναντάμε το ιδανικό της νεανική ομορφιάς. Πρόκειται για εξέχον καλλιτέχνημα αρχαίας αιγυπτιακής τέχνης που χρονολογείται περίπου το 1350 π.Χ. και συγκαταλέγεται στον ρεαλιστικό ρυθμό της εποχής Αμάρνα.
## Πηγές
* Κλάους Φίνναϊζερ: *Standfigur der Nofretete* in *Das Ägyptische Museum Berlin*, van Zabern, Mainz, S. 108-110 ISBN 3-8053-1184-2

 
Κατηγορία:Αρχαία αιγυπτιακή τέχνη
Γυναικεία κεφαλή Αιγυπτίας πριγκίπισσας (Αιγυπτιακό Μουσείο του Βερολίνου 21223)

Η **Γυναικεία κεφαλή Αιγυπτιακής πριγκίπισσας** είναι αρχαιολογικό εύρημα που βρέθηκε το 1920 σε αρχαιολογικές ανασκαφές της Deutsche Orient-Gesellschaft στον οίκο *P 47,1* στην Τελ ελ-Αμάρνα. Αγοράστηκε από τον Τζέιμς Σάιμον για το Αιγυπτιακό Μουσείο του Βερολίνου, όπου και φιλοξενείται με τον αριθμό ευρετηρίου *Berlin 21223*.
## Περιγραφή
Η κεφαλή είναι κατασκευασμένη από χαλαζιοποιημένο ασβεστόλιθο. Έχει χαρακτηριστικά παιδιού και ενήλικου, με αυθεντικά ανατομικά χαρακτηριστικά του λαιμού, αυχένα και του κρανίου. Οι οφθαλμοί και τα φρύδια ήταν ένθετα, αλλά δεν έχουν διασωθεί. 
## Ερμηνεία και ιστορική τοποθέτηση
Το όνομα της πριγκίπισσας δεν διασώζεται, πιστεύεται όμως ότι πρόκειται για την κόρη του Ακενατόν, Νεφερτίτη. Η τεχνοτροπία του ανήκει στην νέα καλλιτεχνική έκφραση της εποχής του Φαραώ Ακενατόν. Χαρακτηριστικά γνωρίσματα της τεχνοτροπίας αυτής είναι η μακρόστενη απόδοση του προσώπου και του πηγουνιού, με μακρύ λαιμό και στενόμακρο κρανίο. Τα χαρακτηριστικά αυτά αποτέλεσαν ιδανικό ομορφιάς για μια εποχή. Η κεφαλή προορίζονταν να προσαρμοστεί επάνω σε άγαλμα. Πρόκειται για εξέχον καλλιτέχνημα αρχαίας αιγυπτιακής τέχνης που χρονολογείται περίπου το 1350 π.Χ. και συγκαταλέγεται στην εποχή της Αμάρνα.

## Πηγές

* Κλάους Φίνναϊζερ: *Kopf der Figur einer Prinzessin* in *Das Ägyptische Museum Berlin*, van Zabern, Mainz , S. 114-116 ISBN 3-8053-1184-2

Κατηγορία:Αρχαία αιγυπτιακή τέχνη
Κατηγορία:Εκθέματα στο Νόιες Μουζέουμ του Βερολίνου
Όστρακο με παράσταση Αιγύπτιας χορεύτριας 7052 του Αιγυπτιακού Μουσείου στο Τορίνο

Το **Όστρακο με παράσταση Αιγύπτιας χορεύτριας** είναι αρχαιολογικό εύρημα που φιλοξενείται στο Museo Egizio στο Τορίνο με τον αριθμό ευρετηρίου Turin&nbsp;7052.
## Περιγραφή
Το όστρακο παρουσιάζει μια νεαρή χορεύτρια να κάνει γέφυρα. Φοράει μόνο μια κοντή ποδιά. Η πλούσια κόμη, που την εποχή εκείνη θεωρείτο ιδανικό ομορφιάς, πλημμυρίζει το δάπεδο. 
## Ερμηνεία
Η χορεύτρια ίσως να είναι ιέρεια της θεάς Άθωρ, διότι παρόμοιες παραστάσεις είναι γνωστές, αν και σπάνιες. Ίσως η παράσταση στο όστρακο αυτό να είναι ένα προσχέδιο για ένα μεγαλύτερο και πολυπλοκότερο έργου ζωγραφικής. 
## Ιστορική τοποθέτηση
Όστρακα είναι γνωστά από την αρχαία Αίγυπτο. Συνήθως φέρουν επιγραφές, ενώ σπάνια είναι διακοσμημένα με ζωγραφικές παραστάσεις. Το έργο χρονολογείται στα 1300 π.Χ..

## Πηγές
* Ρόζε-Μαρί Χάγκεν/Ράινερ Χάγκεν: *Ägyptische Kunst*, Taschen, Köln u.a. 2007, S. 78f. ISBN 978-3-8228-5455-6
## Εξωτερικοί σύνδεσμοι

* Παρουσίαση του οστράκου στο μουσείο

Κατηγορία:Αρχαία αιγυπτιακή τέχνη
Προτομή του Φαραώ Τούθμωσις Γ'

Η **Προτομή του Φαραώ Τούθμωσις Γ΄** είναι αρχαιολογικό εύρημα από την Αίγυπτο. Φιλοξενείται στο Μουσείο της Βιέννης. 

## Περιγραφή
Πρόκειται για το άνω μέρος αγάλματος του Φαραώ Τούθμωσις Γ'. Στην στήλη που στηρίζει το άγαλμα φέρει μέρος ιερογλυφικής επιγραφής, η οποία όμως δεν αρκεί για να επιβεβαιώσουμε το όνομα του αγάλματος, το οποίο αποδίδεται στον Φαραώ Τούθμοσι Γ' λόγω της ομοιότητας των χαρακτηριστικών του με άλλες επιβεβαιωμένες απεικονίσεις που σώζονται. 

## Πηγές
* Χέλμουτ Ζάτζινγκερ: *Ägyptische Kunst in Wien.* Kunsthistorisches Museum, Wien. ISBN 3-900325-03-0.
* Helmut Satzinger: *Das Kunsthistorische Museum in Wien. Die Ägyptisch-Orientalische Sammlung*. Sonderheft von "Antike Welt", 1994.

## Εξωτερικοί σύνδεσμοι

* KHM: Παρουσίαση της προτομής

 
Κατηγορία:Αρχαία αιγυπτιακή τέχνη
Φαραω Τουθμωσις Γ
Γλυπτικό σύνταγμα του θεού Ώρου και του Φαραώ Χορεμχέμπ

Το **γλυπτικό σύνταγμα του θεού Ώρου και του Φαραώ Χορεμχέμπ** είναι αρχαιολογικό εύρημα της αρχαίας Αιγύπτου που φιλοξενείται στο Μουσείο Τέχνης στην Βιέννη.

## Πηγές
* Χέλμουτ Ζάτζινγκερ: *Ägyptische Kunst in Wien.* Kunsthistorisches Museum, Wien. ISBN 3-900325-03-0.
* Helmut Satzinger: *Das Kunsthistorische Museum in Wien. Die Ägyptisch-Orientalische Sammlung*. Sonderheft von "Antike Welt", 1994.
* M. Seidl: *Die Königlichen Statuengruppen. I. Die Denkmäler vom Alten Reich bis zum Ende der 18. Dynastie.* 1996, Hildesheimer Ägyptologische Beiträge (HÄB) 42, S. 254.
* CD-ROM des Kunsthistorischen Museum (KHM): *Schätze Ägyptens in Europa. Teil 5: Das Kunsthistorische Museum.* 2002.

## Εξωτερικοί σύνδεσμοι

* KHM: Παρουσίαση του γλυπτού

 
Κατηγορία:Αρχαία αιγυπτιακή τέχνη
Ανάγλυφη κεφαλή του Ακενατόν (Αιγυπτιακό Μουσείο του Βερολίνου 21863)

Η **Ανάγλυφη κεφαλή του Ακενατόν** είναι αρχαιολογικό εύρημα από την Αίγυπτο. Βρέθηκε το 1920 στις αρχαιολογικές ανασκαφές της Deutsche Orient-Gesellschaft στον *Οίκο 47,15* στην Τελ ελ-Αμάρνα και αγοράστηκε από τον Τζέιμς Σάιμον ο οποίος το δώρισε στο Αιγυπτιακό Μουσείο του Βερολίνου, όπου φυλάγεται με τον αριθμό ευρετηρίου *Berlin 21863.
== Περιγραφή ==
Το ανάγλυφο παριστάνει τον Φαραώ [[Ακενατόν]]. Οι γενικές γραμμές του σχεδίου είναι αρμονικές και καλοσχηματισμένες. Η κεφαλή είναι καλυμμένη με μαντήλι που πέφτει στον αυχένα. Ο [[ουραίος]] είναι ημιτελής. Τα χείλη είναι ελαφρώς ανοικτά, ενώ τα βλέφαρα μισοκλεισμένα. Η μύτη καταλήγει στρογγυλή, το πηγούνι επιβλητικό, και ο λαιμός τεντωμένος. Το αυτί είναι τρυπημένο για σκουλαρίκι.

== Ερμηνεία ==
Πρόκειται προφανώς για κάποιο προσχέδιο, όπως διάφορα άλλα ευρήματα στο ίδιο εργαστήριο του γλύπτη [[Θούτμοσης|Θούτμοση]]. 
== Ιστορική τοποθέτηση ==
Η τεχνοτροπία είναι χαρακτηριστική για την αρχαία αιγυπτιακή τέχνη του 14ου αιώνα. 
== Πηγές ==

* Caris-Beatrice Arnst: *Reliefskizze mit Kopf des Echnaton* in *Das Ägyptische Museum Berlin'', van Zabern, Mainz, S. 106 ISBN 3-8053-1184-2

Κατηγορία:Αρχαία αιγυπτιακή τέχνη
Κατηγορία:Εκθέματα στο Νόιες Μουζέουμ του Βερολίνου
Πρωτάθλημα πετοσφαίρισης Α1 εθνικής κατηγορίας γυναικών 2006-2007

Το **[[πρωτάθλημα Ελλάδας πετοσφαίρισης γυναικών]] 2006−2007**, ήταν το 19ο πρωτάθλημα της Α1 κατηγορίας. Το πρωτάθλημα διεξήχθη σε δύο φάσεις, την κανονική περίοδο και τα play off/out. Συμμετείχαν 12 ομάδες. Το πρωτάθλημα κατέκτησε πανεύκολα ο Παναθηναϊκός, αήττητος, έχοντας συνολικά 29 νίκες σε ισάριθμους αγώνες, με 87 κερδισμένα σετ και μόλις 5 σετ χαμένα σε κανονική διάρκεια (66−4) και πλέι οφ (21−1).

## Κανονική περίοδος
### Βαθμολογία

Ν=Νίκες, Η=Ήττες, ΣR=Σετ Ratio

**Σημειώσεις**:
* Βαθμολογικό σύστημα

## Play out
Στα πλέι άουτ μεταφέρθηκαν τα αποτελέσματα της κανονικής περιόδου και οι σειρές κρίθηκαν στις 3 νίκες. Ο Επίκουρος και η Α.Ε.Κ. που είχαν 2 νίκες από την κανονική περίοδο έναντι των αντιπάλων τους, επικράτησαν ήδη από τον πρώτο αγώνα και παρέμειναν στην Α1. Χαρακτηριστικό είναι ότι η ομάδα του Απολλώνιου Κερατσινίου που τερμάτισε στην πρώτη τετράδα τις προηγούμενες δύο περιόδους, δεν κατάφερε να κερδίσει ούτε ένα σετ καθώς συμμετείχε με αθλήτριες μικρές σε ηλικία.

## Play off
### Αγώνες κατάταξης 1−8
Οι σειρές μέχρι τα ημιτελικά κρίθηκαν στις 2 νίκες, ενώ ο τελικός κρίθηκε στις 3 νίκες.

#### Προημιτελικοί
Οι ομάδες με πλεονέκτημα έδρας επικράτησαν και προκρίθηκαν στην τετράδα.

#### Ημιτελικοί
Ο Παναθηναϊκός απέκλεισε την περσινή φιναλίστ ομάδα του Α.Ο. Μαρκοπούλου, ενώ ο Ολυμπιακός έσπασε το πλεονέκτημα έδρας του Πανελληνίου και προκρίθηκε για πρώτη φορά στην ιστορία του σε τελικό.

#### Μικρός τελικός

#### Μεγάλος τελικός
Ο Παναθηναϊκός επικράτησε του Ολυμπιακού με 3−0 νίκες και κατέκτησε το πρωτάθλημα.

**Αγώνες**

## Τελική κατάταξη

## Εξωτερικοί σύνδεσμοι
*Βαθμολογία Ιστότοπος sport-fm.gr
*Αποτελέσματα κανονικής περιόδου Ιστότοπος archive.sport.gr
*Αποτελέσματα play off και play out Ιστότοπος archive.sport.gr



2006 2007
Α1 Γυναικων
Α1 Γυναικων
Αντουάν Φορκερέ

Ο **Αντουάν Φορκερέ** (γαλλ. Antoine Forqueray, Σεπτέμβριος 1671 – 28 Ιουνίου 1745) ήταν Γάλλος συνθέτης και βιρτουόζος εκτελεστής της βιόλας ντα γκάμπα. 

Γεννήθηκε στο Παρίσι και ήταν ο δεύτερος μιας σειράς μουσικών, που ξεκινά από τον πατέρα του Μισέλ Α΄ (1650-1714, οργανίστα) και περιλαμβάνει τον εξάδελφό του Μισέλ Β΄ (1681–1757, οργανίστα) και τους γιούς του Ζαν-Μπατίστ (1699–1782, βιολίστα) και Νικολά Ζιλ (1703–1761, οργανίστα). Χρημάτισε βασιλικός μουσικός στην αυλή του Λουδοβίκου ΙΔ΄ και μέχρι το 1710 έπαιζε μουσική συνοδευόμενος στο τσέμπαλο από τη σύζυγό του. Το 1730 αποσύρθηκε στην πόλη Mantes-la-Jolie, όπου και απεβίωσε το 1745. 

Ο γιος του, Ζαν-Μπατίστ εξέδωσε τα έργα του για βιόλα ντα γκάμπα το 1747, συμπεριλαμβάνοντας και μια εκδοχή για τσέμπαλο. 

Μαζί με τον Μαρέν Μαραί θεωρούνταν από τους συγχρόνους τους ως οι δύο μεγαλύτεροι βιρτουόζοι της βιόλας ντα γκάμπα. 

## Παραπομπές


## Πηγές
* *The New Grove Dictionary of Music and Musicians*, ed. Stanley Sadie. 20 vol. London, Macmillan Publishers Ltd., 1980

## Εξωτερικοί σύνδεσμοι

*

Κατηγορία:Γάλλοι συνθέτες
Κατηγορία:Γάλλοι μουσικοί
Κατηγορία:Συνθέτες του Μπαρόκ
Πρωτάθλημα πετοσφαίρισης Α1 εθνικής κατηγορίας γυναικών 1999-2000

Το **[[πρωτάθλημα Ελλάδας πετοσφαίρισης γυναικών]] 1999−2000**, ήταν το 12ο πρωτάθλημα της Α1 κατηγορίας. Το πρωτάθλημα διεξήχθη σε δύο φάσεις, την κανονική περίοδο και τα play off. Συμμετείχαν 12 ομάδες. Πρωταθλήτρια αναδείχθηκε η ομάδα του Παναθηναϊκού.

## Κανονική περίοδος
### Βαθμολογία

**Σημειώσεις**:
* Εξαιτίας της συγχώνευσης των ομάδων Α.Γ.Σ. Βύρωνα και Α.Ο. Αγίου Σώστη (σε Α.Ε. Βύρωνα / Αγίου Σώστη), η 11η Ηλιούπολη δεν υποβιβάστηκε και παρέμεινε στην Α1.
* Βαθμολογικό σύστημα: Νίκη: 2 βαθμοί, Ήττα: 1 βαθμός.

## Play off
### Αγώνες κατάταξης 1−6
Οι σειρές μέχρι τα ημιτελικά κρίθηκαν στις 2 νίκες, ενώ ο τελικός κρίθηκε στις 3 νίκες. 

#### Προημιτελικοί
Στους προημιτελικούς συμμετείχαν οι ομάδες που κατέλαβαν τις θέσεις 3−6 στην κανονική περίοδο ενώ οι δύο πρώτες προκρίθηκαν απευθείας στους ημιτελικούς. Στην τετράδα προκρίθηκαν ο Φ.Ο. Βριλησσίων και η Ε.Α. Λάρισας που έσπασε το πλεονέκτημα έδρας του Ηρακλή.

#### Ημιτελικοί
Ο Παναθηναϊκός και ο Φιλαθλητικός επικράτησαν της Ε.Α. Λάρισας και του Φ.Ο. Βριλησσίων αντίστοιχα και προκρίθηκαν στον τελικό. 

#### Τελικός
Στη σειρά του μεγάλου τελικού το πλεονέκτημα έδρας έσπασε τέσσερις φορές, καθώς στους τέσσερις πρώτους αγώνες σημειώθηκαν ισάριθμα διπλά. Μόλις στον πέμπτο και τελευταιό τελικό έγινε ο πρώτος άσσος με τον Παναθηναϊκό τελικά να επικρατεί με 3−2 νίκες του Φιλαθλητικού και να κατακτά το πρωτάθλημα. 

## Τελική κατάταξη

## Εξωτερικοί σύνδεσμοι
*Βαθμολογία Ιστότοπος archive.sport.gr
*Αποτελέσματα κανονικής περιόδου και play off Ιστότοπος archive.sport.gr



1999 2000
Α1 Γυναικων
Α1 Γυναικων
Λα Ρινκονάδα (Περού)

Η **Λα Ρινκονάδα** () είναι πόλη στις Περουβιανές Άνδεις κοντά σε ορυχείο χρυσού. Θεωρείται ότι είναι η υψηλότερη πόλη στον κόσμο, σύμφωνα με το περιοδικό *National Geographic* (Μάιος 2003).

## Γεωγραφία
Η πόλη βρίσκεται στην επαρχία Ανανέα της περιφέρειας Σαν Αντόνιο δε Πουτίνα σε ύψος 5.100 μ. πάνω από την επιφάνεια της θάλασσας.

## Πληθυσμός
Ο πληθυσμός έχει αυξηθεί από το 2001 ως το 2009 κατά 235% φθάνοντας τους 30.000 κατοίκους.

## Οικονομία και υποδομή
Η οικονομία βασίζεται κυρίως στην παραγωγή του χρυσού στο γειτονικό ορυχείο.

Πολλοί εργάτες εργάζονται στο ορυχείο χρυσού που ανήκει στην *[[Corporación Ananea]]*, 30 ημέρες το μήνα χωρίς πληρωμή σύμφωνα με το σύστημα κατσορρέο. Την 31η μέρα τους επιτρέπεται να πάρουν μαζί τους όσο μετάλλευμα μπορούν να μεταφέρουν στους ώμους τους. Εάν το μετάλλευμα περιέχει χρυσό ή όχι, είναι θέμα τύχης.

## Περιβαλλοντικά προβλήματα
Η πόλη δεν έχει σύστημα αποχέτευσης και εκτός αυτού υπάρχει και σημαντικό πρόβλημα μόλυνσης από υδράργυρο λόγω των πρακτικών εξόρυξης. Οι μεταλλωρύχοι της περιοχής ραφινάρουν το μετάλλευμα τρίβοντας και επεξεργαζόμενοι αυτό με υδράργυρο και πιέζοντας τη μάζα μέσα από ένα ύφασμα για να το φιλτράρουν. Το αμάλγαμα που προκύπτει θερμαίνεται για να αποβάλλει τον υδράργυρο.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Περού
Ουεντσιουάν

Η **Ουεντσιουάν** (温泉, πινγίν: Wēnquán, Wade–Giles: Wen-ch'üan) είναι πόλη στη Λαϊκή Δημοκρατία της Κίνας. Ιδρύθηκε το 1955 στην επαρχία Τσινγκχάι βόρεια της οροσειράς Tangla. Σύμφωνα με το Βιβλίο των Ρεκόρ Γκίνες, η Ουεντσιουάν είχε το μεγαλύτερο υψόμετρο από κάθε άλλη πόλη, με ύψος 5,019 μέτρα πάνω από την επιφάνεια της θάλασσας, αν και το περιοδικό *National Geographic* δίνει τον τίτλο στην μεγαλύτερη πόλη την Λα Ρινκονάδα του Περού η οποία βρίσκεται σε ύψος 5.100 μ. πάνω από την επιφάνεια της θάλασσας.

## Παραπομπές


Κατηγορία:Πόλεις της Κίνας
Πρωτάθλημα Χόκεϊ επί πάγου Φινλανδίας

thumb|150px|Παλαιότερο λογότυπο
Το **Πρωτάθλημα χόκεϊ επί πάγου Φινλανδίας** (Φινλανδικά: *Liiga*) αποτελεί την κορυφαία διοργάνωση στη Φινλανδία και διοργανώνεται από την  Φιλανδική Ομοσπονδία Χόκεϊ επί Πάγου (*Suomen Jaakiekkoliitto*). Ξεκίνησε τη σεζόν 1975-76 και αντικατέστησε το SM-sarja, το οποίο ήταν ερασιτεχνικό πρωτάθλημα. Τους περισσότερους τίτλους κατέχει η Ίλβες (Λυγξ) η οποία έχει κατακτήσει συνολικά 16 πρωταθλήματα και ακολουθεί η Τάπαρα με 15. Από το Μάρτιο του 2008, κατατάσσεται από την Διεθνή Ομοσπονδία Χόκεϊ επί Πάγου ως το δεύτερο ισχυρότερο πρωτάθλημα της Ευρώπης.

Το πρωτάθλημα αποτελείται από 14 ομάδες και διαρκεί από τον Σεπτέμβριο μέχρι τον Απρίλιο. Την περίοδο 2010-11 πρωταθλήτρια ανακηρύχθηκε η ΧΙΦΚ. Στο νέο σύστημα που εισήχθη το 2009 η τελευταία ομάδα της SM-liiga αντιμετωπίζει την πρωταθλήτρια ομάδα της Mestis (δεύτερη σε τάξη κατηγορία) σε αγώνες πλεί άουτ.

Επίσης το πρωτάθλημα της SM-liiga θα περιλαμβάνεται στη σειρά βιντεοπαιχνιδιών της EA Sports NHL 12. 

## Πρωταθλήματα
Παρακάτω αναφέρονται οι πρωταθλητές ανά σαιζόν της SM-liiga. Μόνο οι πρωταθλητές του κυπέλλου Kanada-malja δηλαδή, ο πρωταθλητής στα πλέι-οφ.

## Σύνολο τίτλων
250px|thumb|Το κύπελλο Kanada-malja.

## Παραπομπές


## Εξωτερικοί Σύνδεσμοι
*Επίσημη ιστοσελίδα της SM-liiga 
*Επίσημη ιστοσελίδα της SM-liiga 

Φινλανδία
Χοκει επι παγου
Ουραίος

thumb|right|250px|Ο ιερός ουραίος
Ο **αυτοκρατορικός ουραίος** είναι αρχαίο αιγυπτιακό σύμβολο της εξουσίας των Φαραώ. Πιθανόν να προέρχεται από την αρχαία αιγυπτιακή λέξη «*Ιαρέτ*». 

Παριστανόταν ως κόμπρα καραδοκούσα να επιτεθεί. Οι αρχαίοι Αιγύπτιοι τοποθετούσαν τον ουραίο στο μέτωπο των Θεών και Φαραώ, αλλά το χρησιμοποιούσαν και ως φυλακτό, επειδή, πίστευαν ότι η καυτή του ανάσα είναι ικανή να εξολοθρεύσει τους εχθρούς του φορέα του. Το τοποθετούσαν, επίσης, ως κοσμητικό στοιχείο του ανωφλίου εισόδου των οικιών και των ναών. Παραδείγματα έχουμε από την εποχή της 3ης δυναστείας, τον ναό του Αμπού Σιμπέλ και του Κομ Όμπο.

## Πηγές
* Dieter Arnold: *Lexikon der Ägyptischen Baukunst.* Albatros Verlag, Düsseldorf 2000, ISBN 3-491-96001-0.
* Hans Bonnet: *Lexikon der Ägyptischen Religionsgeschichte.* 3. unveränderte Auflage. Nikol-Verlagsgesellschaft mbH, Hamburg 2000, ISBN 3-937872-08-6.
* Rainer Hannig: *Großes Handwörterbuch Ägyptisch-Deutsch.* 2. Auflage. Verlag Philipp von Zabern, Mainz 1997, ISBN 3-8053-1771-9.
* Wolfgang Helck: *Politische Gegensätze im alten Ägypten: ein Versuch.* Hildesheimer ägyptologische Beiträge (HÄB) 23, Gerstenberg Verlag, Hildesheim 1986.
* Wolfgang Helck, Eberhard Otto: *Kleines Lexikon der Ägyptologie.* Harrassowitz Verlag, Wiesbaden 1999, ISBN 3-447-04027-0.
* Manfred Lurker: *Lexikon der Götter und Symbole der alten Ägypter.* Scherz Verlag, Frankfurt am Main, ISBN 3-502-19420-3.

## Παραπομπές


Ουραιος
Ουραιος
Γεροπλάτανος Ιωαννίνων

Ο **Γεροπλάτανος** είναι οικισμός της Ηπείρου στην Περιφερειακή Ενότητα Ιωαννίνων.

## Γενικά στοιχεία
Ο Γεροπλάτανος βρίσκεται σε υψόμετρο 640 μέτρα, ενώ απέχει περίπου 47 χιλιόμετρα βορειοδυτικά από τα Ιωάννινα και 14 χιλιόμετρα βόρεια από το Καλπάκι (έδρα του δήμου). Το χωριό βρίσκεται σε μια καταπράσινη περιοχή που αποτελεί κυνηγότοπο, πολύ κοντά στον Εθνικό Δρυμό του Βίκου. Τα πλούσια εδάφη της διασχίζει ο ποταμός Βοϊδομάτης, ένα από τα καθαρότερα ποτάμια της Ελλάδας οπου ο επισκέπτης μπορεί να θαυμάσει το μοναδικό φυσικό τοπίο κάνοντας συγχρόνως διάφορα σπορ που προσφέρονται στην περιοχή αυτή όπως, κυνήγι, ψάρεμα, ορειβασία, και κανόε - καγιάκ.

Οι απογραφές πραγματικού πληθυσμού (*de facto)* μετά τον Β΄Παγκόσμιο Πόλεμο είναι: 

## Ιστορία
Το πότε χτίστηκε είναι δύσκολο να απαντηθεί αφού δεν υπάρχουν ακριβή ιστορικά στοιχεία. Η ίδρυσή του πιθανολογείται μεταξύ του 1690 μέχρι 1706. Το χωριό επί Τουρκοκρατίας ονομάζονταν Τσιοφλίκι και πιο παλιά λεγόταν Βιχάνι και ανήκε στα 45 χωριά του Ζαγορίου. Γεροπλάτανος ονομάστηκε μετά το 1927 και πήρε το όνομα αυτό ίσως από τον γερό-πλάτανο που δεσπόζει στην πλατεία του χωριού.

## Αξιοθέατα
Αξιοθέατα είναι το λαογραφικό μουσείο, το οποίο στεγάζεται στο πολύ αξιόλογο από αρχιτεκτονικής άποψης και θέσης παλιό πέτρινο σχολείο, η καταπράσινη περιοχή του Μαρίνου (Δάσος Μαρίνου) με τα αιωνόβια δέντρα, όπου βρίσκεται η κεντρική εκκλησία του χωριού Άγιος Νικόλαος καθώς επίσης και τα γραφικά ξωκλήσια του Αγίου Παντελεήμονα και της Παναγίας στον Βοϊδομάτη. Στη θέση Βίγλα που βρίσκεται έξω από τον οικισμό του Γεροπλατάνου, υπάρχει το μνημείο των πεσόντων αγωνιστών του 1940, αλλά αξιόλογη είναι και η θέα που προσφέρει όπου ο επισκέπτης μπορεί να δει την Κόνιτσα, την άγρια ομορφιά της Αστράκα και κοντά της το περίφημο και ξακουστό Φαράγγι του Βίκου.
Το χωριό πανηγυρίζει στις 27 και 28 Ιουλίου στην γιορτή του Αγίου Παντελεήμονα. Ένα ακόμα χαρακτηριστικό του χωριού είναι ένα έθιμο το οποίο οι κάτοικοι διατηρούν ακόμα και σήμερα. Την ημέρα των Θεοφανίων γίνεται το «ζιαφέτι». Το «ζιαφέτι» είναι ένα κοινό τραπέζι, όλων των κατοίκων που το οργάνωνε η εκκλησιαστική επιτροπή από τα χρήματα που πρόσφεραν οι κάτοικοι το πρωί υπέρ της εκκλησίας, έθιμο το οποίο έχει τις ρίζες του στην εποχή της Τουρκοκρατίας.

## Εξωτερικοί σύνδεσμοι
*Δήμος Πωγωνίου Καλπάκι

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Πρωτάθλημα πετοσφαίρισης Α1 εθνικής κατηγορίας γυναικών 2000-2001

Το **[[πρωτάθλημα Ελλάδας πετοσφαίρισης γυναικών]] 2000−2001**, ήταν το 13ο πρωτάθλημα της Α1 κατηγορίας. Το πρωτάθλημα διεξήχθη σε δύο φάσεις, την κανονική περίοδο και τα play off. Συμμετείχαν 12 ομάδες. Αυτή τη σαιζόν επέστρεψε στην Α1 η ιστορική ομάδα του ΖΑΟΝ, που στο παρελθόν είχε κατακτήσει 5 πρωταθλήματα. Πρωταθλήτρια αναδείχθηκε η ομάδα του Πανελληνίου, που έσπασε το πλεονέκτημα έδρας του αήττητου μέχρι με τον τελικό και πρωταθλητή της προηγούμενης περιόδου, Παναθηναϊκού. Στην Α2 υποβιβάστηκαν η Ηλιούπολη και ο Ολυμπιακός.

## Κανονική περίοδος
### Βαθμολογία

Ν=Νίκες, Η=Ήττες, ΣR=Σετ Ratio

**Σημειώσεις**:
* Βαθμολογικό σύστημα: Νίκη: 2 βαθμοί, Ήττα: 1 βαθμός.

## Play off
### Αγώνες κατάταξης 1−6
Οι σειρές μέχρι τα ημιτελικά κρίθηκαν στις 2 νίκες, ενώ ο τελικός κρίθηκε στις 3 νίκες.

#### Προημιτελικοί
Στους προημιτελικούς συμμετείχαν οι ομάδες που κατέλαβαν τις θέσεις 3−6 στην κανονική περίοδο ενώ οι δύο πρώτες προκρίθηκαν απευθείας στους ημιτελικούς. Οι ομάδες με πλεονέκτημα έδρας επικράτησαν και προκρίθηκαν στην τετράδα. 

**(3) Φιλαθλητικός Θεσσαλονίκης** − (6) Ζ.Α.Ο.Ν. **(2−0)** 

**(4) Φ.Ο. Βριλησσίων** − (5) Ε.Α. Λάρισας **(2−0)** 

#### Ημιτελικοί
Ο Παναθηναϊκός επικράτησε των Βριλησσίων με 2-0 νίκες και με 24 νίκες σε ισάριθμους αγώνες, προκρίθηκε αήττητος στον τελικό, όπου όντας το μεγάλο φαβορί θα αντιμετώπιζε τον Πανελλήνιο που απέκλεισε το Φιλαθλητικό. 

**(1) Παναθηναϊκός** − (4) Φ.Ο. Βριλησσίων **(2−0)** 

**(2) Πανελλήνιος** − (3) Φιλαθλητικός Θεσσαλονίκης **(2−1)** 

#### Τελικός
Στον τελικό ο περσινός πρωταθλητής Παναθηναϊκός παρόλο που κέρδισε και τους δύο εκτός έδρας αγώνες, μέσα στη Λεωφόρο γνώρισε 3 ήττες από τον Πανελλήνιο που έκανε την έκπληξη και με 3-2 νίκες κατέκτησε το πρωτάθλημα και κατ' επέκταση το νταμπλ, καθώς νωρίτερα μέσα στη χρονιά κατέκτησε και το κύπελλο Ελλάδας. 

(1) Παναθηναϊκός − **(2) Πανελλήνιος** **(2−3)** 

## Τελική κατάταξη

## Εξωτερικοί σύνδεσμοι
*Πρωτάθλημα γυναικών 2000-2001 Galanis Sports Data
*Βαθμολογία Ιστότοπος archive.sport.gr
*Αποτελέσματα κανονικής περιόδου και play off Ιστότοπος archive.sport.gr



2000 2001
Α1 Γυναικων
Α1 Γυναικων
Πρωτάθλημα Χόκεϊ επί πάγου Ισλανδίας

Το **Πρωτάθλημα Χόκεϊ επί πάγου Ισλανδίας** (ισλανδικά: *Íslandsmót karla í íshokkí*), γνωστό ως *Hertz-deild karla* για λόγους χορηγίας, είναι ένα Ισλανδικό πρωτάθλημα για ανδρικούς συλλόγους χόκεϊ επί πάγου. Στο Σύστημα πρωταθλημάτων χόκεϊ επί πάγου της Ισλανδίας, είναι το πρωταρχικό πρωτάθλημα της χώρας και διοργανώνεται από την Ισλανδική Ομοσπονδία Χόκεϊ επί Πάγου. Το πρωτάθλημα αποτελείται από 4 ομάδες (2017–18) και λειτουργεί με το σύστημα προώθησης και υποβιβασμού με την Β΄ Κατηγορία (Islandsmotid i ishokki karla Div II) από την περίοδο 2014–15.

Το πρωτάθλημα διοργανώθηκε για πρώτη φορά το 1991, από τρεις ομάδες. Το χόκεϊ επί πάγου πρωτοπαίχτηκε στην Ισλανδία περίπου το 1950, σε λίμνες και ποτάμια. Ο καιρός το καθιστούσε πολύ δύσκολο να παίξουν και έτσι το ισλανδικό χόκεϊ δεν αναπτύχθηκε για κάποιο χρονικό διάστημα. Το 1987 φτιάχτηκε η πρώτη πίστα που επέτρεπε τεχνητό πάγο και άλλη μια κατασκευάστηκε τρία χρόνια μετά. Το πρώτο κλειστό γήπεδο κατασκευάστηκε το 1997 και άλλο ένα το 2000. Οι αγωνιστικές περίοδοι διαρκούν συνήθως από τον Οκτώβριο μέχρι τον Μάρτιο (κανονική περίοδος και πλέι-οφ) με τις ομάδες να παίζουν 24 αγώνες η κάθε μία (κανονική περίοδος). Οι σύλλογοι της δεν έχουν δικαίωμα συμμετοχής στο νεοσύστατο Τσάμπιονς Χόκεϊ Λιγκ.

Από την έναρξη του Ισλανδικού Πρωταθλήματος το 1991, 4 ομάδες έχουν κερδίσει τον τίτλο: Σκάουταφελαγκ Άκουρεϊραρ (20), Σκάουταφελαγκ Ρέικιαβικουρ (5) και Ίσκνατλεϊκσφελαγκιδ Μπγιόρνιν (1) και Έσγια UMFK Ρέικιαβικ (1). Η τρέχουσα πρωταθλήτρια είναι η Σκάουταφελαγκ Άκουρεϊραρ, η οποία κέρδισε τον τίτλο την σεζόν 2017−18.

## Πρωταθλητές
### Κάτοχοι τίτλου

* 1991–92: Σκάουταφελαγκ Άκουρεϊραρ
* 1992–93: Σκάουταφελαγκ Άκουρεϊραρ
* 1993–94: Σκάουταφελαγκ Άκουρεϊραρ
* 1994–95: Σκάουταφελαγκ Άκουρεϊραρ
* 1995–96: Σκάουταφελαγκ Άκουρεϊραρ
* 1996–97: Σκάουταφελαγκ Άκουρεϊραρ
* 1997–98: Σκάουταφελαγκ Άκουρεϊραρ
* 1998–99: Σκάουταφελαγκ Ρέικιαβικουρ
* 1999–2000: Σκάουταφελαγκ Ρέικιαβικουρ

* 2000–01: Σκάουταφελαγκ Άκουρεϊραρ
* 2001–02: Σκάουταφελαγκ Άκουρεϊραρ
* 2002–03: Σκάουταφελαγκ Άκουρεϊραρ
* 2003–04: Σκάουταφελαγκ Άκουρεϊραρ
* 2004–05: Σκάουταφελαγκ Άκουρεϊραρ
* 2005–06: Σκάουταφελαγκ Ρέικιαβικουρ
* 2006–07: Σκάουταφελαγκ Ρέικιαβικουρ
* 2007–08: Σκάουταφελαγκ Άκουρεϊραρ
* 2008–09: Σκάουταφελαγκ Ρέικιαβικουρ

* 2009–10: Σκάουταφελαγκ Άκουρεϊραρ
* 2010–11: Σκάουταφελαγκ Άκουρεϊραρ
* 2011–12: Ίσκνατλεϊκσφελαγκιδ Μπγιόρνιν
* 2012–13: Σκάουταφελαγκ Άκουρεϊραρ
* 2013–14: Σκάουταφελαγκ Άκουρεϊραρ
* 2014–15: Σκάουταφελαγκ Άκουρεϊραρ
* 2015–16: Σκάουταφελαγκ Άκουρεϊραρ
* 2016–17: Έσγια UMFK Ρέικιαβικ
* 2017–18: Σκάουταφελαγκ Άκουρεϊραρ

### Σύνολο τίτλων

## Γήπεδα

### Θεατές

*Από την περίοδο 2014–15 δημιουργήθηκε η Β΄ Κατηγορία και ο αριθμός των ομάδων μειώθηκε σε τέσσερις.

## Ονομασία και χορηγία
Το Πρωτάθλημα Χόκεϊ επί πάγου της Ισλανδίας έχει χορηγηθεί από το 2016. Ο χορηγός ήταν σε θέση να καθορίσει το όνομα του πρωταθλήματος.
* 2016–τώρα: Hertz-deild karla (The Hertz Corporation)

## Δείτε επίσης
*Κύπελλο Ισλανδίας

## Παραπομπές


## Εξωτερικοί Σύνδεσμοι
*Επίσημη ιστοσελίδα της Ισλανδικής Ομοσπονδίας Χόκεϊ επί Πάγου 

Ισλανδία
Κατηγορία:Αθλητισμός στην Ισλανδία
Πρωτάθλημα Χόκεϊ επί πάγου Τσεχίας

Το **Πρωτάθλημα χόκεϊ επί πάγου Τσεχίας** ή **Τσεχική Εξτραλίγκα** (Τσεχικά: *Extraliga ledního hokeje*, ELH) αποτελεί την κορυφαία διοργάνωση στην Τσεχία και διοργανώνεται από την  Τσέχικη Ομοσπονδία Χόκεϊ επί Πάγου (*Český svaz ledního hokeje, ČSLH*). Τους περισσότερους τίτλους κατέχει η ΧΚ Βσέτιν η οποία έχει κατακτήσει 6 πρωταθλήματα και ακολουθεί η ΧΚ Σπάρτα Πράγας με 4. Το πρωτάθλημα ξεκίνησε τη σεζόν 1993-94, αποτελείται από 14 ομάδες και διαρκεί από τον Σεπτέμβριο μέχρι τον Απρίλιο. Την περίοδο 2010-11 πρωταθλήτρια ανακηρύχθηκε η ΧΚ Ότσελαρι Τρίνετς. 

Από το 2009, κατατάσσεται από την Διεθνή Ομοσπονδία Χόκεϊ επί Πάγου ως το τρίτο ισχυρότερο πρωτάθλημα της Ευρώπης. Ιδρύθηκε το 1993 μετά την ανεξαρτησία των χωρών της Τσεχίας και της Σλοβακίας. Παλιότερα υπήρχε το Πρωτάθλημα της Τσεχοσλοβακίας απο το 1931. Πολλοί από τους παίκτες παίρνουν κάθε χρόνο μεταγραφή στο πρωτάθλημα Βόρειας Αμερικής Νάσιοναλ Χόκεϊ Λιγκ και στο Ευρασιατικό Κοντινένταλ Χόκεϊ Λιγκ. Στο Νάσιοναλ Χόκεϊ Λιγκ αγωνίζονται τώρα 57 παίκτες χόκεϊ επί πάγου, καθιστώντας έτσι τους Τσέχους την τρίτη μεγαλύτερη εθνικότητα του πρωταθλήματος μετά τους Καναδούς και τους Αμερικανούς.

Επίσης το πρωτάθλημα χόκεϊ επί πάγου της Τσεχίας θα περιλαμβάνεται στη σειρά βιντεοπαιχνιδιών της EA Sports NHL 12. 

## Πρωταθλήματα
Παρακάτω αναφέρονται οι πρωταθλητές ανά σαιζόν.

## Σύνολο τίτλων

## Παραπομπές


## Εξωτερικοί Σύνδεσμοι
*Επίσημη ιστοσελίδα του Πρωταθλήματος χόκεϊ επί πάγου Τσεχίας 
*Νέα του πρωταθλήματος στο idnes.cz 

Τσεχια
Χοκει
Λίμνη Τσηκάμους

Η **λίμνη Τσηκάμους** (αγγλικά: Cheakamus Lake) βρίσκεται στο πάρκο Γκαριμπάλντι στα νοτιοανατολικά περίχωρα του Δήμου-θέρετρο Ουίστλερ στην Βρετανική Κολομβία. Έχει έκταση 5,7 τ.χλμ.. Είναι μια έκταση του άνω ποταμού Τσηκάμους, με το ποτάμι να εισέρχεται σε αυτήν στο ανατολικό άκρο και να εξέρχεται στο δυτικό άκρο.

Το 2005, 40.000 λίτρα υδροξειδίου του νατρίου χύθηκαν στον ποταμό Τσηκάμους, με κατεύθυνση την εκβολή της λίμνης, ως συνέπεια τον εκτροχιασμό ενός τραίνου CN.

thumb|center|500px|Θέα της λίμνης

## Παραπομπές



Κατηγορία:Λίμνες του Καναδά
Κατηγορία:Βρετανική Κολομβία
Κλειστό Αθλητικό Κέντρο Φίλιππος Αμοιρίδης

Το **Κλειστό Γυμναστήριο «Φίλιππος Αμοιρίδης»** είναι αθλητικό κέντρο στην Ξάνθη για αγώνες μπάσκετ, βόλεϋ, χάντμπολ, σκάκι, tae kwon do, judo, πάλης και άλλα αθλήματα ενώ φιλοξενεί επίσης συναυλίες και εκδηλώσεις. Κτίστηκε το 2000 και το όνομά του το πήρε από τον εκλιπόντα δήμαρχο Φίλιππο Αμοιρίδη. Έχει χωρητικότητα 3.957 θέσεων και ανήκει στον δήμο Ξάνθης. Αποτελούσε έδρα της τοπικής ομάδας μπάσκετ Ξάνθη Α.Σ. στο πρωτάθλημα της δεύτερης εθνικής κατηγορίας.

Το 2001 φιλοξένησε το final four του κυπέλλου volley. Το 2007 φιλοξένησε το All-star game και το 2015 το Διεθνές Τουρνουά Καλαθοσφαίρισης εθνικών ομάδων ανδρών της Ελλάδας, της Ρωσίας, της Βοσνίας Ερζεγοβίνης και της Τσεχίας, στο οποίο η Ελλάδα κατέκτησε την πρώτη θέση. Το 2011 έγινε η παρουσίαση και η απονομή για την μεγαλύτερη μάσκα του κόσμου από το βιβλίο γκίνες. Τον Μάρτιο του 2016, όλοι οι ζαχαροπλάστες της Ξάνθης έφτιαξαν μέσα στον χώρο αυτό τη μεγαλύτερη καριόκα βάρους 383 κιλών μπαίνοντας και αυτή στο βιβλίο ρεκόρ γκίνες.

## Παραπομπές


## Πηγές
* esake.gr Απόφαση για το All star game, ανακτήθηκε 19 Αυγούστου 2011
* stadia.gr Χαρακτηριστικά γηπέδου, ανακτήθηκε 19 Αυγούστου 2011
* wikimapia.org Χαρακτηριστικά, ανακτήθηκε 19 Αυγούστου 2011
* Ρεκόρ γκίνες καριόκα , ανακτήθηκε 19 Αυγούστου 2011
* Ρεκόρ γκίνες αποκριάτικη μάσκα

Φιλιππος Αμοιριδης
Κατηγορία:Αθλητικές εγκαταστάσεις στην Ξάνθη